पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण की दूसरी लहर ने केला उत्पादक किसानों की कमर तोड़ दी है। क्योंकि कोरोना कर्फ्यू के कारण केले के दाम लगातार घट रहे हैं, ऐसे में अब केला उत्पादक चिंतित हैं। 15 दिन पहले नीलामी में प्रति क्विंटल केला 1500 से 1800 रुपए तक मांगा गया। 28 अप्रैल को कुल 107 गाड़ियां बोर्ड पर प्रदर्शित हुई थी।
अब प्रति क्विंटल केला 400 से 1101 रुपए तक मांग रहे हैं। ऐसे में अब रोज 50 गाड़ियां भी निर्यात नहीं हो रही हैं। मजबूरन उत्पादकों को कम दाम में केला फसल कटवाना पड़ रही हैं। क्षेत्र के नेपानगर के सीवल, नावरा, चांदनी सहित आसपास बड़ी मात्रा में केला फसल लगाई गई हैं।
अंबाड़ा के प्रमोद पाटील, विनोद आसखड़के मुताबिक एक पौधे को छोटे से बड़ा करने में करीब 100 रुपए खर्चा आता हैं। पांच हजार केली के पड़े में चार से पांच लाख खर्च आता हैं। अब ऐसी परिस्थिति में उत्पादक का खर्च भी नहीं निकल रहा हैं।
मंडी से बाहर व्यापारी कम दाम में सौदा कर रहे हैं। खेत में जाकर भी भाव और कम कर रहे हैं। यह एक दिन की बात नहीं है। हर बार उत्पादक से धोखा हो रहा है। अफसरों की जानकारी में होने पर भी कार्रवाई नहीं कर रहे।
बोर्ड पर डिस्प्ले भाव से नहीं हो रही खरीदी
बोर्ड पर जो भाव डिस्प्ले हो रहे हैं, उस भाव से व्यापारी माल नहीं खरीद रहे। किसानों ने बताया केला नीलाम होने के बाद खेतों में हम्माल फसल काटने पहुंच रहे हैं। यहां किसान से चार से पांच हजार रुपए की मांग कर रहे हैं। रुपए नहीं देने पर माल खराब होने का कहकर खरीदी निरस्त कर रहे हैं। अंबाड़ा के उत्पादक सुरेंद्र आसखड़के ने बताया- 25 की रास का भाव के प्रति क्विंटल 600 रुपए लगाए हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn